​የ2010 የኢትዮጵያ ከፍተኛ ሊግ ድልድል ይፋ ሆኗል
ከስነስርዓቱ በፊት ከፕሪምየር ሊጉ የወረዱት 3 ክለቦች እና ከብሔራዊ ሊጉ ያደጉት 6 ክለቦች በሁለቱ ምድቦች የተደለደሉ ሲሆን ደሴ ከተማ፣ የካ ክፍለከተማ፣ አዲስ አበባ ከተማ እና ኢትዮጵያ ንግድ ባንክ በምድብ ሀ፤ ሚዛን አማን፣ ቡታጅራ ከተማ፣ ሀምበርቾ፣ ጅማ አባቡና እና መቂ ከተማ ደግሞ በምድብ ለ እንዲወዳደሩ ተወስኗል። ባለፈው ዓመት በምድብ ለ የተጫወተው ፌደራል ፖሊስ ዘንድሮ በምድብ ሀ ውድድሩን የሚያደርግ ይሆናል። በ2009 ዓ.ም. ከፕሪምየር ሊጉ መውረዱን ተከትሎ የወንድ እና የወጣት ቡድኖቹን ማፍረሱን ያስታወቀው ኢትዮጵያ ንግድ ባንክ ውሳኔውን ለማስቀየር እየተደረገ ያለው ጥረት ፍሬ እንደሚያፈራ ተስፋ በማድረግ በዕጣው እንዲካተት ተደርጓል።በወጣው ዕጣ መሰረት የመጀመርያው ሳምንት መርሀግብር ይህንን ይመስላል፡-ምድብ ሀቡራዩ ከተማ ከ ፌደራል ፖሊስደሴ ከተማ ከ ለገጣፎ ከተማኢትዮጵያ ንግድ ባንክ ከ ወሎ ኮምቦልቻባህርዳር ከተማ ከ አክሱም ከተማሱሉልታ ከተማ ከ አዲስ አበባ ከተማየካ ክፍለከተማ ከ ሰበታ ከተማአማራ ውሀ ስራ ከ ኢትዮጵያ ውሀ ስፖርትሽረ እንዳስላሴ ከ ኢትዮጵያ መድን
ምድብ ለመቂ ከተማ ከ ደቡብ ፖሊስዲላ ከተማ ከ ሀምበርቾቡታጅራ ከተማ ከ ነገሌ ቦረናሻሸመኔ ከተማ ከ ካፋ ቡናሀድያ ሆሳዕና ከ ስልጤ ወራቤሚዛን አማን ከ ጅማ አባ ቡናወልቂጤ ከተማ ከ ናሽናል ሲሚንቶድሬደዋ ፖሊስ ከ ሀላባ ከተማበስነስርአቱ ላይ የእግርኳስ ፌዴሬሽኑ የውድድር ስነስርዓት እና ስፖርት ማዘውተሪያ ዳይሬክተር አቶ ሰለሞን ገብረስላሴ ከፍተኛ ሊጉ የሚጀመርበት ጊዜ እንዲራዘም መወሰኑን ገልፀዋል። ከዚህ ቀደም የኢትየጵያ እግር ኳስ ፌዴሬሽን ከፍተኛ ሊጉ ጥቅምት 11 እንደሚጀመር ማስታወቁ የሚታወስ ቢሆንም በተለያዩ ምክንያቶች ወደ ጥቅምት 25 ለመግፋት ተገዷል። የሊጉ ይፋዊ የመክፈቻ ቀን ጥቅምት 25 ቢሆንም ሁለት የከፍተኛ ሊግ ክለቦች ባሉባቸው ከተሞች የሚደረጉ እና ከፕሪምየር ሊግ ጨዋታዎች መርሀግብር ጋር የሚጋጩ ጨዋታዎች አንድ ቀን ቀደም ብለው ቅዳሜ ጥቅምት 24 እንደሚደረጉ ተገልጿል።ፌዴሬሽኑ ያቀረበውን የ2009 የኢትዮጵያ ከፍተኛ ሊግ አፈጻጸም ሪፖርት እና በውድድሩ ዙሪያ የተደረገውን ውይይት ዋና ሃሳቦች ከቆይታ በኋላ ይዘን የምንቀርብ ይሆናል።